Erdogan spune că peste 1.000 de membri Hamas sunt tratați în spitalele din Turcia
Data publicării:
Preşedintele turc Recep Tayyip Erdoğan a declarat luni că nu vede Hamas ca pe o „organizaţie teroristă”, ci ca pe o „organizaţie de rezistenţă” şi că „peste 1.000 de membri Hamas sunt în prezent sub tratament” în spitalele turceşti, transmite CNN, preluat de News.ro.
El a spus că a numi Hamas „organizaţie teroristă” ar fi „o abordare crudă”.
„Eu nu văd Hamas ca pe o organizaţie teroristă. Dimpotrivă, Hamas este o organizaţie de rezistenţă ale cărei pământuri au fost ocupate din 1947, iar după ocupaţie şi-au protejat pământurile. Ei sunt o organizaţie de rezistenţă care luptă pentru a proteja acele locuri”, a adăugat Erdogan, potrivit agenţiei de presă de stat turceşti Anadolu.